b'\n_START_ARTICLE_\nAasovi-S\xc3\xb5va\xc5\xa1i rahvus-looduspark\n_START_PARAGRAPH_\nAasovi-S\xc3\xb5va\xc5\xa1i rahvus-looduspark (ukraina keeles \xd0\x90\xd0\xb7\xd0\xbe\xd0\xb2\xd0\xbe-\xd0\xa1\xd0\xb8\xd0\xb2\xd0\xb0\xd1\x81\xd1\x8c\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd1\x96\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd0\xb8\xd0\xb9 \xd0\xbf\xd1\x80\xd0\xb8\xd1\x80\xd0\xbe\xd0\xb4\xd0\xbd\xd0\xb8\xd0\xb9 \xd0\xbf\xd0\xb0\xd1\x80\xd0\xba, vene keeles \xd0\x90\xd0\xb7\xd0\xbe\xd0\xb2\xd0\xbe-\xd0\xa1\xd0\xb8\xd0\xb2\xd0\xb0\xd1\x88\xd1\x81\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd0\xbf\xd1\x80\xd0\xb8\xd1\x80\xd0\xbe\xd0\xb4\xd0\xbd\xd1\x8b\xd0\xb9 \xd0\xbf\xd0\xb0\xd1\x80\xd0\xba; varem Aasovi-Siva\xc5\xa1i looduskaitse-jahimajand, Aasovi-Siva\xc5\xa1i looduskaitseala) on rahvuspark Ukrainas Hersoni oblasti l\xc3\xb5unaosas ja Krimmi Autonoomse Vabariigi p\xc3\xb5hjaosas Aasovi mere l\xc3\xa4\xc3\xa4neosas B\xc3\xb5rjut\xc5\xa1\xc3\xb5i Ostrivi saarel._NEWLINE_Selle pindala on 521,54 km\xc2\xb2. Kogu maa kuulub rahvuspargile._NEWLINE_Looduskaitsetsooni kuulub 38 975,3 ha, reguleeritud rekreatsiooni tsooni 599,1 ha, statsionaarse rekreatsiooni tsooni 108,7 ha, majandustsooni 12 473 ha._NEWLINE_Rahvuspargi territooriumil kasvab 308 liiki taimi, millest 12 on kantud Ukraina punasesse raamatusse. Loomaliike elab seal 250, millest 48 on kantud Ukraina punasesse raamatusse.\n_START_SECTION_\nAjalugu\n_START_PARAGRAPH_\nLooduskaitseala (linnukaitseala) asutati 1927. Aastal 1970 oli selle pindala 120 km\xc2\xb2 ning ta asus tervenisti Hersoni oblasti territooriumil._NEWLINE_Rahvuspark loodi 25. veebruaril 1993 looduskaitseala baasil.'